**Dunakeszi Kistérség Társulása**

**2024. év III. negyedévi gazdálkodásának indokolása**

A 2024. év III. negyedévi bevételi teljesítés adatai az 1. sz. mellékletben találhatóak, a 2024. év III. negyedévi kiadási teljesítési adatokat a 2. sz., valamint a 3. sz. mellékletek mutatják be. Az általános tartalékok állományát a 4. sz. melléklet részletezi. Az III. negyedévi költségvetési mérleg az 5. sz. mellékletben található. Az előirányzat felhasználási ütemterv alakulását a 6. sz. melléklet, a pénzeszközök változását az 7. sz. melléklet mutatja be.

***BEVÉTELEK***

Dunakeszi Kistérség Társulásának bevétele szeptember végéig 57.425.945,-Ft volt, ebből 38.140.219,-Ft költségvetési bevételként, 19.285.726,-Ft finanszírozási bevételként (előző évi maradvány) jelenik meg.

A Társulás likviditása az előző évi maradvány, valamint a tagönkormányzatok befizetési kötelezettségének teljesítése alapján biztosított volt.

**Költségvetési bevételek**

Az **egyéb működési bevételek** teljesítése 14,-Ft, a bankszámlán lévő pénz után jóváírt kamatokból.

**Működési célú támogatásokból** 38.140.205,-Ft érkezett.A tagi hozzájárulások összege 14.678.099,-Ft volt, ebből 9.729.450,-Ft-ot Dunakeszi Város Önkormányzata, 4.948.649,-Ft-ot Göd Város Önkormányzata fizetett. Az állategészségügyi feladatok ellátásához 6.750.106,-Ft-tal járultak hozzá a tagönkormányzatok (Dunakeszi 4.421.493,-Ft, Göd 2.328.613,-Ft). Az orvosi ügyelet ellátására Dunakeszi Város Önkormányzata 11.077.631,-Ft-ot, Göd Város Önkormányzata 5.634.369,-Ft-ot fizetett.

**Finanszírozási bevételek**

Finanszírozási bevételként az előző évi maradványból 19.285.726,-Ft jelenik meg.

***KIADÁSOK***

A kiadásokra tervezett 64.620.022,-Ft-ból 38.407.414,-Ft-ot fizettünk ki a beszámolás időszakáig, a teljesítés 59,4 %.

**Személyi juttatások** jogcímennem volt kifizetés**.** Előző évről áthúzódó tételként 79.000,-Ft reprezentációs adót fizettünk ki, ez jelenik meg teljesítésként a **munkaadókat terhelő adók és járulékok** jogcímen.

**Dologi kiadásokra** 29.352.606,-Ft-ot költöttünk. Jogi feladatok ellátására 1.458.000,-Ft-ot utaltunk át. Az orvosi ügyelet ellátására 16.712.000,-Ft-ot fordítottunk. 2024. évben az orvosi ügyeleti feladatok ellátása a mentőszolgálat által működtetetett ügyeleti körbe került, ezért a feladatellátást január hónapig kellett ellátnia a társulásnak. A teljesítés a 2023. év decemberi, illetve a 2024. év januári ügyeleti költséget tartalmazza. Állategészségügyi feladatra 8.189.068,-Ft-ot utaltunk át, az összeg a 2023. november hónaptól 2024. május hónapig teljesített szolgáltatások értékét foglalja magában. Az OTP Bank Nyrt. részére 111.460,-Ft pénzforgalmi jutalékot fizettünk ki. Szúnyogirtás szakértői feladatainak ellátására 1.003.874,-Ft-ot, szúnyoggyérítésre 1.878.204,-Ft-ot költöttünk.

**Működési célú pénzeszköz átadásokra** 11.163.212,-Ft-ot terveztünk, a teljesítés 8.975.808,-Ft.

A 10/2024. (IV.11.) sz. határozat alapján a nyári napközis táborok működtetéséhez a Dunakeszi Óvodai és Humán Szolgáltató Központ és Könyvtár részére 2.400.000,-Ft-ot utaltunk át, Göd Város Önkormányzata 480.000,-Ft támogatásban részesült. A Dunakeszi Polgármesteri Hivatal részére 6.095.808,-Ft-ot fizettünk ki, ebből 5.125.680,-Ft a munkaszervezet bér- és járulékköltségét, 970.128,-Ft a gazdasági feladatok ellátásának költségét fedezi.

**TARTALÉK**

Az eredeti költségvetésben 12.201.644,-Ft tartalékot terveztünk. A tartalékok állománya szeptember 30-án 10.638.909,-Ft volt. Az állomány összességében 1.562.735,-Ft-tal csökkent, mely tartalmaz 4.285.726,-Ft növekedést és 5.848.461,-Ft csökkenést.

*A növekedést* a maradvány teljes összegének költségvetésbe történő beépítése tette lehetővé.

*A csökkenést az alábbi tételek indokolják:*

A Zöld Menedék Állatvédő Alapítvány szolgáltatási díjának emelkedése miatt a többletbefizetéssel nem fedezett rész 1.037.837,-Ft átvezetése a dologi kiadások előirányzatára, a 11/2024.(IV.11.) sz. határozat alapján a szúnyoggyérítés költségére 1.930.624,-Ft-ot csoportosítottunk át a dologi kiadások előirányzatára. A nyári táboroztatás támogatására 2.880.000,-Ft került átcsoportosításra a pénzeszközátadások előirányzatára.

A tartalékok állományán belül korrekció vált szükségessé, mert az eredeti költségvetésben a szúnyoggyérítésre tervezett 3.500.000,-Ft lakosságszámarányosan került felosztásra, alábbiak szerint: Dunakeszi 2.319.992,-Ft, Göd 1.180.008,-Ft. A Társulási Tanács áprilisi ülésén a területarányos felosztásról döntött, a pótbefizetések összege már területarányos felosztással került meghatározásra, így az eredetileg tervezett összeget is területarányosan kell felosztani. Az eredetileg tervezett összeg területarányos megoszlása az alábbiak szerint alakult: Dunakeszi 1.672.300,-Ft, Göd 1.827.700,-Ft. A két felosztás közötti különbözet 647.692,-Ft, ezzel az összeggel csökkent Göd, illetve növekedett Dunakeszi tartalékállománya.

A változásokat követően a 10.638.909,-Ft tartalékállomány megoszlása az alábbiak szerint alakul: 7.315.683,-Ft Dunakeszi Város Önkormányzata, 3.323.226,-Ft Göd Város Önkormányzata.

**Pénzkészlet változása**

A nyitó pénzkészlet január 1-én 19.285.726,-Ft volt. A Társulás bankszámlájára összesen 38.140.219,-Ft bevétel érkezett. A felmerült kiadások összege 38.407.414,-Ft volt, így a záró pénzkészlet 2024. szeptember 30-án 19.018.531,-Ft. A pénzeszközök változásának bemutatását a 7. sz. melléklet tartalmazza.

Dunakeszi Kistérség Társulásának 2024. év III. negyedévi tevékenységéről összességében megállapítható, hogy a jogszabályi előírásoknak megfelelően szűkebb lehetőségeken belül gazdálkodik. A 2024. évi költségvetési törvény alapján központi költségvetési támogatásra nem jogosult. Feladatainak ellátáshoz szükséges forrást a tagdíjakból, illetve maradványából fedezi.

**LÉTSZÁM**

A Társulás alkalmazotti létszámmal nem rendelkezik.

Dunakeszi, 2024. november 19.

Dióssi Csaba sk.

Társulási Tanács Elnöke

A beszámolót összeállította:

Pálinkás Józsefné

Gazdasági Osztály

osztályvezető